7 верасня ФК “Ганцавічы” правёў чарговую сустрэчу чэмпіянату Брэсцкай вобласці па футболе ва ўсходняй зоне. Нашы футбалісты гулялі ў гасцях супраць каманды з Іванаўскага раёна. На жаль, ганцаўчане пацярпелі чарговае, пятае паражэнне запар. Яшчэ ў першай палове матча гаспадары забілі два галы ў вароты нашай каманды. Пасля перапынку футбалісты з Іванаўскага раёна не спыніліся на дасягнутым і вызначыліся яшчэ тройчы. Ганцаўчане ж правялі толькі адну выніковую атаку: калі лік на табло быў 4:0 на карысць гаспадароў, вызначыўся Вадзім Пабудзей. Такім чынам, фінальны свісток арбітра зафіксаваў буйную перамогу футбалістаў з Іванаўскага раёна з лікам 5:1. Уладзімір САКАЛОЎ. Заметили ошибку? Выделите текст, нажмите Ctrl+Enter и оставьте замечание!